**POĽNOHOSPODÁRSKE VÝROBKY II**

**A OSTATNÉ DRUHY TOVAROV (VŠEOBECNE)**

**COLNÉ ZATRIEDENIE VÝROBKOV SO ZNÍŽENOU SADZBOU DPH**

Dĺžka školenia: 8 hodín

Termín školenia: 14.10.2020

Miesto školenia: Bratislava, AFS Trnavská cesta 100 (budova Omnipolis, 3. posch., veľká zasadačka)

Školenie začína o: 9:00 hod.

Cena za školenie: 40,- € / osoba

Termín na zasielanie prihlášok je najneskôr týždeň pred konaním školenia (t. j. do 07.10.2020)

Ubytovanie, parkovanie a strava nie sú zabezpečené

Maximálny počet účastníkov školenia: 15

Organizátor: Akadémia finančnej správy, Finančné riaditeľstvo SR

**Cieľová skupina:**

Fyzické a právnické osoby, konatelia, splnomocnení zástupcovia alebo zamestnanci právnických osôb ako sú colní deklaranti, dovozcovia, výrobcovia, obchodníci, účtovníci, a ďalší, ktorých sa problematika týka.

**Hlavný cieľ kurzu:**

Cieľom školenia je poskytnúť účastníkom školenia informácie potrebné pre určenie tovarov, na ktoré
sa uplatňuje znížená sadzba DPH podľa prílohy č. 7 zákona č. 222/2004 Z. z. o dani z pridanej hodnoty v platnom znení.

**Podrobný popis školenia a obsahová náplň:**

Školenie prebieha prezenčnou formou vo vzdelávacích priestoroch finančnej správy.

**Obsahom školenia sú nasledujúce témy:**

* Príloha č. 7 zákona č. 222/2004 Z. z. o dani z pridanej hodnoty v platnom znení
* Spoločný colný sadzobník v platnom znení (aktuálne vykonávacie nariadenie Komisie (EÚ), ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku - kapitoly 2, 3, 4, 7, 8, 19 a 20
* Praktické zatrieďovanie tovarov na úrovni harmonizovaného systému podľa potrieb účastníkov školenia.

**Lektorské obsadenie:**

Lektori finančnej správy, ktorí sú zároveň odborníci s dlhoročnou praxou vo finančnej správe.

**Prihlásenie na školenie:**

* vyplnenie prihlášky a zaslanie na e-mailovú adresu: vzdelavanie@financnasprava.sk

(<https://www.financnasprava.sk/sk/infoservis/skolenia>)

* prostredníctvom stránky [www.skolenia.sk](http://www.skolenia.sk) a následne Vám bude zaslaná e-mailom prihláška na vyplnenie a spätné zaslanie na e-mailovú adresu: vzdelavanie@financnasprava.sk .